जौरा विस में बसपा की साइकिल यात्रा शुरू
बहुजन समाज पार्टी के संस्थापक कांशीराम के जन्म दिन उपलक्ष्य में मंगलवार को बसपा की साइकिल यात्रा शुरू हो गई है। यह साइकिल यात्रा 15 मार्च को समाप्त होगी।
साइकिल यात्रा शुरू करने से पहले सभी बसपा कार्यकर्ता गांधी पार्क पर एकत्रित हुए। इसके बाद वे पगारा रोड, अलापुर, नरहेला, मजरा, घाड़ोर गांव पहुंचे। यात्रा के दौरान पूर्व लोकसभा प्रभारी ब्रजपाल सिंह यादव ने बताया साइकिल यात्रा के दौरान आमजन को बहुजन समाज पार्टी के सिद्धांतों व नीतियों से अवगत कराया जा रहा है। पंद्रह मार्च को पार्टी के संस्थापक कांशीराम के जन्मदिन पर इस साइकिल यात्रा का समापन किया जाएगा। इससे यात्रा में जिला पंचायत उपाध्यक्ष मानवेंद्र गांधी, मनीराम धाकड़ आदि उपस्थित रहे।
bho_Deva hin_Deva hin_Deva